Antibioottitoimitusten määrä on laskenut kymmenessä vuodessa lähes kolmanneksella - MTVuutiset.fi
Liiallisen antibioottien käytön on pelätty johtavan antibioottiresistanssien bakteerien kehittymiseen. Ne olisivat vastustuskykyisiä antibiootelle, mikä tekisi taudeista aiempaa vaikeammin hoidettavia.
Julkaistu 13.11.2019 19:25
Vuonna 2008 sairausvakuutuksesta korvattuja antibiootteja ostettiin Suomessa noin 3,2 miljoonaa kertaa, mutta viime vuonna enää noin 2,3 miljoonaa kertaa. Lasku näkyy kaikissa ikäryhmissä.
Tilastoiduissa lääkeostoissa ovat mukana sekä ne antibioottiostot, joista on maksettu Kela-korvaus, että ne, joista ei maksettu korvausta, koska asiakkaan vuotuinen alkuomavastuu ei ollut vielä täyttynyt.
Poikkeuksia ovat infusoitavat eli suoraan suoneen annettavat antibiootit, joita käytetään lähinnä laitoksissa. Laitoshoidon lääkkeitä ei korvata sairausvakuutuksesta.
Tilastotiedot eivät myöskään suoraan kerro siitä, miten paljon lääkärit antibioottireseptejä potilailleen kirjoittavat. On mahdollista, että kaikki potilaat eivät aina lunasta heille kirjoitettuja reseptejä. Syynä tähän voi olla esimerkiksi se, että lääkäri pyytää potilasta tarkkailemaan tilannetta muutaman päivän ennen lääkityksen aloittamista.
Lääkkeet Lääketiede Kela Kotimaa